
28 DR 30.10.2012 

 
Jadi yang ini telah diumumkan tetapi ke manakah duit ini pergi? Itu persoalan 

saya. Adakah duit ini dimasukkan balik ataupun kita dapat balik duit ini, yang melibatkan 
pegawai-pegawai FELCRA secara langsung, ataupun apakah yang terjadi kepada syarikat 
ini sebenarnya? Ini kita belum dapat jawapan sebab keputusan bebas tuduhan pecah 
amanah ini hanya baru diketahui pada 29 Julai 2011. Jadi saya mohon pihak kementerian 
untuk memberikan jawapan bagi persoalan-persoalan yang saya timbulkan. Saya ingat itu 
sahaja Tuan Pengerusi, terima kasih. Assalamualaikum warahmatullahi ta’ala wabarakatuh. 

Tuan Pengerusi: Terima kasih. Yang Berhormat Jempol. Selepas Yang 
Berhormat Jempol, Yang Berhormat Pasir Mas. 

 

12.06 tgh. 

Dato' Lilah bin Yasin [Jempol]: Terima kasih Tuan Pengerusi. Merujuk kepada 
Butiran 020000 - KEMAS. Saya merakamkan ucapan tahniah kepada kementerian kerana 
merancang satu perkara yang sangat penting iaitu pembangunan prasekolah. Melentur 
buluh biarlah daripada rebungnya. Oleh yang demikian saya mencadangkan idea yang 
sangat bernas, lahirnya cetusan idea ini daripada pemimpin besar, isteri kepada Perdana 
Menteri melahirkan PERMATA Negara. 

Sebagai seorang ayah, kita amat berbangga apabila melahirkan putera dan puteri 
kita. Sebagai seorang ayah, kita juga amat berasa bangga menghantar anak kita di hari 
pertama mereka bersekolah. Namun demikian sebagai ayah di luar bandar, ayah di 
kampung, ayah di rancangan tanah FELDA, kita tercari-cari di manakah sekolah yang 
terbaik, pendidikan yang terbaik untuk kita berikan kepada anak-anak kita. 

Lantaran daripada itu, apabila idea PERMATA Negara yang membolehkan anak-
anak luar bandar mendapat pelajaran yang sama, setanding dengan pelajar-pelajar dalam 
bandar melalui Program PERMATA Negara ini, saya mencadangkan supaya KEMAS 
menambah lagi kelas-kelas prasekolah PERMATA Negara di luar bandar, bagi 
membolehkan lebih ramai anak-anak di luar bandar mendapat pendidikan yang berkualiti. 

Sehubungan dengan itu, melalui Transformasi Pendidikan Negara, apabila soal 
kemahiran berfikir menjadi agenda penting negara, penguasaan bahasa Inggeris juga 
menjadi agenda pelajaran negara. Saya mencadangkan supaya kementerian melihat 
semula kurikulum prasekolah yang diadakan oleh KEMAS supaya memasukkan sama 
kemahiran berfikir dan penguasaan bahasa Inggeris di peringkat prasekolah yang diadakan 
oleh agensi KEMAS. 

Tuan Pengerusi, begitu juga dengan projek Rancangan Makanan Tambahan. 
Sebagai anak kampung di luar bandar, sudah tentulah mereka semua kekurangan 
mendapat sumber makanan yang berkualiti. Oleh yang demikian, rancangan yang diatur 
oleh kementerian melalui Rancangan Makanan Tambahan ini adalah merupakan projek 
yang sangat baik. Namun demikian, saya menyarankan kepada kementerian supaya dibuat 
pemantauan yang lebih rapi tentang bagaimana soal peruntukan yang disediakan untuk 
menyediakan kualiti makanan yang baik, dan juga kuantiti yang cukup dapat dibekalkan 
kepada anak-anak kita di prasekolah. Saya menyedari bahawa prasekolah kita kadangkala 
begitu kurang murid, dan mereka juga tidak ada kemampuan untuk membayar gaji yang 
besar kepada pembantu-pembantu prasekolah di luar bandar. 

■1210 

Namun demikian saya mengharapkan supaya projek yang baik ini dapat 
dikelolakan dengan baik supaya hasrat kita untuk memberikan tambahan makanan ini 
dapat dinikmati oleh anak-anak luar bandar. 

Tuan Pengerusi, saya juga mencadangkan supaya pihak kementerian membuat 
pemantauan yang lebih rapi berkaitan dengan bangunan-bangunan tadika di luar bandar. 
Bagi kampung-kampung di Rancangan Tanah FELDA dan juga di kampung-kampung 
Orang Asli, bangunannya sudah lama. Sekarang ini terdapat pula pembangunan taman-
taman di kampung-kampung. Taman-taman perumahan dibina di dalam kampung. Ini juga 
melahirkan satu pertambahan penduduk yang begitu besar dan memerlukan pembinaan 
tadika-tadika baru. Oleh yang demikian saya memohon supaya pembangunan dan juga 
pembinaan tadika-tadika baru ini diberikan perhatian. 



Jadi yang ini telah diumumkan tetapi ke manakah duit ini pergi? Itu persoalan saya. Adakah duit ini dimasukkan balik ataupun kita dapat balik duit ini, yang melibatkan pegawai-pegawai FELCRA secara langsung, ataupun apakah yang terjadi kepada syarikat ini sebenarnya? Ini kita belum dapat jawapan sebab keputusan bebas tuduhan pecah amanah ini hanya baru diketahui pada 29 Julai 2011. Jadi saya mohon pihak kementerian untuk memberikan jawapan bagi persoalan-persoalan yang saya timbulkan. Saya ingat itu sahaja Tuan Pengerusi, terima kasih. Assalamualaikum warahmatullahi ta'ala wabarakatuh. Tuan Pengerusi: Terima kasih. Yang Berhormat Jempol. Selepas Yang Berhormat Jempol, Yang Berhormat Pasir Mas. 12.06 tgh. Dato' Lilah bin Yasin [Jempol]: Terima kasih Tuan Pengerusi. Merujuk kepada Butiran 020000- KEMAS. Saya merakamkan ucapan tahniah kepada kementerian kerana merancang satu perkara yang sangat penting iaitu pembangunan prasekolah. Melentur buluh biarlah daripada rebungnya. Oleh yang demikian saya mencadangkan idea yang sangat bernas, lahirnya cetusan idea ini daripada pemimpin besar, isteri kepada Perdana Menteri melahirkan PERMATA Negara. Sebagai seorang ayah, kita amat berbangga apabila melahirkan putera dan puteri kita. Sebagai seorang ayah, kita juga amat berasa bangga menghantar anak kita di hari pertama mereka bersekolah. Namun demikian sebagai ayah di luar bandar, ayah di kampung, ayah di rancangan tanah FELDA, kita tercari-cari di manakah sekolah yang terbaik, pendidikan yang terbaik untuk kita berikan kepada anak-anak kita. Lantaran daripada itu, apabila idea PERMATA Negara yang membolehkan anak- anak luar bandar mendapat pelajaran yang sama, setanding dengan pelajar-pelajar dalam bandar melalui Program PERMATA Negara ini, saya mencadangkan supaya KEMAS menambah lagi kelas-kelas prasekolah PERMATA Negara di luar bandar, bagi membolehkan lebih ramai anak-anak di luar bandar mendapat pendidikan yang berkualiti. Sehubungan dengan itu, melalui Transformasi Pendidikan Negara, apabila soal kemahiran berfikir menjadi agenda penting negara, penguasaan bahasa Inggeris juga menjadi agenda pelajaran negara. Saya mencadangkan supaya kementerian melihat semula kurikulum prasekolah yang diadakan oleh KEMAS supaya memasukkan sama kemahiran berfikir dan penguasaan bahasa Inggeris di peringkat prasekolah yang diadakan oleh agensi KEMAS. Tuan Pengerusi, begitu juga dengan projek Rancangan Makanan Tambahan. Sebagai anak kampung di luar bandar, sudah tentulah mereka semua kekurangan mendapat sumber makanan yang berkualiti. Oleh yang demikian, rancangan yang diatur oleh kementerian melalui Rancangan Makanan Tambahan ini adalah merupakan projek yang sangat baik. Namun demikian, saya menyarankan kepada kementerian supaya dibuat pemantauan yang lebih rapi tentang bagaimana soal peruntukan yang disediakan untuk menyediakan kualiti makanan yang baik, dan juga kuantiti yang cukup dapat dibekalkan kepada anak-anak kita di prasekolah. Saya menyedari bahawa prasekolah kita kadangkala begitu kurang murid, dan mereka juga tidak ada kemampuan untuk membayar gaji yang besar kepada pembantu-pembantu prasekolah di luar bandar. #1210 Namun demikian saya mengharapkan supaya projek yang baik ini dapat dikelolakan dengan baik supaya hasrat kita untuk memberikan tambahan makanan ini dapat dinikmati oleh anak-anak luar bandar. Tuan Pengerusi, saya juga mencadangkan supaya pihak kementerian membuat pemantauan yang lebih rapi berkaitan dengan bangunan-bangunan tadika di luar bandar. Bagi kampung-kampung di Rancangan Tanah FELDA dan juga di kampung-kampung Orang Asli, bangunannya sudah lama. Sekarang ini terdapat pula pembangunan taman- taman di kampung-kampung. Taman-taman perumahan dibina di dalam kampung. Ini juga melahirkan satu pertambahan penduduk yang begitu besar dan memerlukan pembinaan tadika-tadika baru. Oleh yang demikian saya memohon supaya pembangunan dan juga pembinaan tadika-tadika baru ini diberikan perhatian.